
[bookmark: TextBodyBegin]Evropski parlament,
–	ob upoštevanju zahteve za odvzem imunitete Siegbertu Franku Droeseju, ki jo je z dopisom z dne 15. januarja 2026 posredovalo nemško zvezno ministrstvo za pravosodje in varstvo potrošnikov na zahtevo deželnega sodišča v Dresdnu z dne 2. decembra 2025, in ki je bila razglašena na plenarnem zasedanju 11. februarja 2026,
–	ob upoštevanju dejstva, da se šteje, da se je Siegbert Frank Droese odrekel pravici do zagovora v skladu s členom 9(6) Poslovnika,
–	ob upoštevanju člena 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
–	ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019[footnoteRef:1], [1:  	Sodba Sodišča z dne 21. oktobra 2008, Marra/De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010, Gollnisch/Parlament, T-42/06, ECLI:EU:T:2010:102; sodba Sodišča z dne 6. septembra 2011, Patriciello, C-163/10, ECLI: EU:C:2011:543; sodba Splošnega sodišča z dne 17. januarja 2013, Gollnisch/Parlament, T-346/11 in T-347/11, ECLI:EU:T:2013:23; sodba Sodišča z dne 19. decembra 2019, Junqueras Vies, C-502/19, ECLI:EU:C:2019:1115.] 

–	ob upoštevanju člena 46 ustave Zvezne republike Nemčije,
–	ob upoštevanju člena 5(2), člena 6(1) in člena 9 Poslovnika,
–	ob upoštevanju poročila Odbora za pravne zadeve (A10-0193/2026),
A.	ker je 15. januarja 2026 nemško zvezno ministrstvo za pravosodje in varstvo potrošnikov posredovalo zahtevo deželnega sodišča v Dresdnu za odvzem imunitete Siegbertu Franku Droeseju, poslancu Evropskega parlamenta, izvoljenemu v Nemčiji, v zvezi s pritožbo, ki jo je vložil v kazenskem postopku;
B.	ker je bil Siegbert Frank Droese s sodbo okrajnega sodišča v Dresdnu z dne 26. aprila 2024 obsojen za dve kaznivi dejanji razžalitve in mu je bilo naloženo plačilo denarne kazni; ker je Siegbert Frank Droese 3. maja 2024 s pisno vlogo prek svojega zagovornika podal pritožbo zoper to sodbo;
C.	ker je bil Siegbert Frank Droese na evropskih volitvah junija 2024 izvoljen v Evropski parlament; ker ob obsodbi na podlagi sodbe okrajnega sodišča v Dresdnu z dne 26. aprila 2024 in ob vložitvi pritožbe zoper njo ni bil poslanec Evropskega parlamenta; ker je treba Siegbertu Franku Droeseju po njegovi izvolitvi v Evropski parlament in v skladu z zahtevo okrajnega sodišča v Dresdnu odvzeti imuniteto, da bi lahko izvedli pritožbeni postopek;
[bookmark: _Hlk232522246]D.	ker so se dejanja, ki tvorijo podlago za očitani kaznivi dejanji, zgodila preden je bil Siegbert Frank Droese izvoljen za poslanca Evropskega parlamenta in zato ne predstavljajo mnenja ali glasu, ki ga je izrazil pri opravljanju svojih dolžnosti v smislu člena 8 Protokola št. 7 o privilegijih in imunitetah Evropske unije, prav tako pa tudi poznejša zahteva za odvzem imunitete ni povezana s takim mnenjem ali glasom;
E.	ker člen 9, prvi odstavek, točka (a), Protokola št. 7 o privilegijih in imunitetah Evropske unije določa, da med zasedanjem Evropskega parlamenta njegovi poslanci na ozemlju svoje države članice uživajo imunitete, priznane poslancem parlamenta te države članice;
F.	ker člen 46(2), (3) in (4) ustave Zvezne republike Nemčije določa:
„2)	Za kaznivo dejanje je poslanca dovoljeno klicati na odgovornost ali prijeti le z dovoljenjem nemškega zveznega parlamenta, razen če je bil prijet med storitvijo kaznivega dejanja ali v teku naslednjega dne.
3)	Dovoljenje nemškega zveznega parlamenta je potrebno tudi ob vsaki drugačni omejitvi osebne svobode poslanca ali ob uvedbi postopka zoper poslanca po členu 18.
4)	Vsak kazenski postopek ali vsak postopek po členu 18 zoper poslanca ter vsak odvzem prostosti ali drugačna omejitev njegove osebne svobode se na zahtevo nemškega zveznega parlamenta odložijo.“;
[bookmark: _Hlk210920707]G.	ker je namen imunitete iz Protokola št. 7 o privilegijih in imunitetah Evropske unije zaščititi Parlament in njegove poslance pred sodnimi postopki v zvezi z dejavnostmi, ki se izvajajo pri opravljanju parlamentarnih dolžnosti in jih ni mogoče ločiti od teh dolžnosti;
H.	ker v skladu s členom 5(2) Poslovnika parlamentarna imuniteta ni osebni privilegij poslanca, temveč je jamstvo neodvisnosti Parlamenta kot celote in njegovih poslancev;
I.	ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obtoženec“[footnoteRef:2]; [2:  	Sodba Splošnega sodišča z dne 30. aprila 2019, Briois/Parlament, T-214/18, ECLI:EU:T:2019:266.] 

J.	ker se zdi, da v tem primeru ne gre za fumus persecutionis, tj. da bi lahko bil namen zadevnega sodnega postopka škodovati politični dejavnosti Siegberta Franka Droeseja kot poslanca Evropskega parlamenta in posledično neodvisnosti Parlamenta;
1.	sklene, da se Siegbertu Franku Droeseju odvzame imuniteta;
2.	naroči svoji predsednici, naj ta sklep in poročilo pristojnega odbora nemudoma posreduje pristojnemu organu Zvezne republike Nemčije in Siegbertu Franku Droeseju.

